Ministocin Afirka sun yi kira da a yi amfani da ilimin sararin samaniya don bunkasa tsaro da raya kasa - china radio international
Ministocin Afirka sun yi kira da a yi amfani da ilimin sararin samaniya don bunkasa tsaro da raya kasa
2018-02-14 10:27:10 cri
Ministocin ilimi da masana fasahar sadarwa ta zamani daga kasashen Afirka, sun yi kira da a yi amfani da ilimin sararin samaniya wajen zakulo matakan kawo karshen manyan kalubalen dake addabar nahiyar, kamar kangin talauci da rikice-rikice da cututtuka da kuma matsalar sauyin yanayi.
Jami'an sun yi wannan kira ne yayin taron masana kan harkokin sararin samaniya na kasa da kasa da aka shirya a birnin Nairobin kasar Kenya, dandalin da ya zayyana rawar da kimiyyar sararin samaniya zai taka wajen farfado da rayuwar al'ummomin dake nahiyar.
A jawabinta na bude taron, sakatariyar tsaro a fadar shugaban kasar Kenya Raychelle Omamo ta ce hanya guda ta magance kabulalen tattalin arziki da jin dadin jama'a, da lafiya da muhalli da nahiyar ke fuskanta, ita ce farfado da bangaren sararin samaniya.
Omamo ta bayyana cewa, kasar Kenya ta koyi managartan matakan da kasashen Afirka ta kudu da Najeriya da Aljeriya da Sudan suka dauka a fannin kimiyyar sararin samaniya wajen bunkasa sashen nazarin sararin samaniyarta.(Ibrahim)
v AU: Ayyukan rashawa zasu iya haifar da hasarar dala biliyan 100 ga Afrika a duk shekara 2018-01-28 13:59:27
v Cutar zazzabin cizon sauro babbar matsalar kiwon lafiya ce a fadin Afirka, in ji jami'in WHO 2018-01-27 13:20:50
v Yadda kasar Sin take aiwatar da yaki da cin hanci da rashawa ya zama abin koyi ga kasashen Afirka, in ji wasu jami'an Afirka 2018-01-27 13:19:04
v Togo da Benin sun mika kulawar sararin samaniyarsu ga ASECNA 2015-06-26 10:38:11